9 OBSERVATIONES ZOOLOGICAE. 
frigidae tactu. Caudam prehensilem ad plus quam duas tertias partes arroserat. 
Nil minus patienter fert, quam funem quo alligatur , adduci et breviorem fieri. 
Tum iratus dentibus manibusque prehendit et attrahit. Differt ab alio simili , 
quem olim vidi , et quem 6. Ftossigno/ vocabant. Ille quatuor pedibus insistens 
lubenter exsiliebat, et acutam quasi aviculae canentem vocem edebat. Haec 
non hoc modo irrequieta , nec exsiliens. Vox brevis. Lac lubenter bibit; bibens 
quadrupes immittit os patinae, tum fricando ad terram detergit. Vidi dein 
linteo prehenso abstergere. Papaveris semina ex vola manus colligit lingua, 
et cum voluptate vorat. Lepidum est videre , quando ovum ad duritiem coctum 
praebetur valde calens. Tum de manu in manum conjicit, neque dimittit. 
Adustam manum ad pedes posteriores affricat. Quando tandem satis refrixit 
duabus manibus prehensum ovum impetu magno, sed ad ultimum quando 
ovum solo appropinquat temperato allidit. Ad vitellum ubi pervenit, hunc 
praefert , albumque negligit. Fructum succulentum nactus, qualis est Prunus 
Mirabella , integrum in os immittit, premitque in ore ac versat , ut nuculam 
et pelliculam removeat et abjiciat. Ne autem quid succi perdat , caput reclinat. 
Ita alia excorticat et enucleat , ut uvae baccas, phaseoli semina cocta. Panem 
amat, sed recentem. Crustam rejicit. Oniscos, Phalangia proposui. Non ad- 
spexit. Plures deinde larvas Phalaenae Aceris. Arripuit unam negligenter : ma- 
nibus dilaceravit, postquam primum inter volas triverat. Extractum ventriculum 
voravit. Aliam postea datam solummodo gustavit. Herbam evulsam iterumque 
alia vice chartam in vasculum aqua plenum immisit, compressit, torsit more 
lotricis, rursusque explicuit. 
Vestem sericeam miratus est, et strias praecipue aurantii coloris, quae 
erant inter alias viridi et violaceo colore , attente ac caute, et voluptatis ali- 
quem sensum exprimens digiti indicis apice tetigit, et quasi veniam tangendi 
petens me adspexit. Linteum quoque candidum utraque manu caute tractans 
et delicatule, explicuit. 
Si Linnaeus dicit non saltare, id ita intelligendum , quod lubentius sellam, 
e. g. ascendat manibus prehensam , quam insiliat. Neque miserum ejulatum, 
neque clamorem horrendum , neque stridorem cicadae, neque latratum canis 
audivi, sed lenem vocem glic, glic. Irata dentibus non stridet aut gannit. 
Priorem suum dominum qui verberibus eam. semper male tractaverat , videns, 
et solummodo vocem ejus ab initio audiens, mire sibi timuit, et majore ac 
profundiore voce clamavit. Eos quos amabat videns in latus se composuit 
blandus, et contractari, palpari, scabi amabat. Si id a feminis fieret , arrexit 
saepe, 
